Diari Oficial de la Generalitat Valenciana


Sumari del DOGV 3562, del 17-08-1999 (1999/7440)

RESOLUCIÓ de 26 de juliol de 1999, de la Conselleria de Benestar Social, per qual es determina la minoració del crèdit inicialment destinat al finançament d'ajudes destinades a subvenir a la realització, per part dels ajuntaments de la Comunitat Valenciana, d'activitats d'assessorament i atenció jurídica a la dona, durant l'exercici de 1999.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3562

Data del DOGV
:   17-08-1999

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   1999/7440


Data del document
:   26-07-1999

Organisme emissor
:   Conselleria de Benestar Social

Tipus de document
:   Resolució

Descriptors 

:   * dona
    * administració local
    * suport econòmic
    * condició de la dona
    * ajuda pública

RESOLUCIÓ de 26 de juliol de 1999, de la Conselleria de Benestar Social, per qual es determina la minoració del crèdit inicialment destinat al finançament d'ajudes destinades a subvenir a la realització, per part dels ajuntaments de la Comunitat Valenciana, d'activitats d'assessorament i atenció jurídica a la dona, durant l'exercici de 1999. [1999/X7440]
  
Antecedents
  
Per Ordre d'1 de març de 1999, de la Conselleria de Benestar Social (DOGV. núm. 3.463, de 29 de març), es convocaren ajudes destinades a subvenir a la realització, per part dels ajuntaments de la Comunitat Valenciana, d'activitats d'assessorament i atenció jurídica a la dona, durant l'exercici de 1999, en el marc del Pla d'Igualtat d'Oportunitats del Govern Valencià.
  
L'article segon de l'ordre de convocatòria estableix la dotació pressupostària de les ajudes a càrrec de la línia de subvenció 405/000/98, del programa 323.10 del pressupost de despeses per a 1999, de la Conselleria de Benestar Social, per un import global màxim de en deu milions de pessetes (73.014.850 PTA), a distribuir entre els ajuntaments que concórreguen a l'ordre de convocatòria i amb subjecció als criteris que estableixen les bases.
  
La base sèptima de l'ordre estableix com a import màxim a concedir a cada ajuntament, per a subvenir a la realització de les activitats que constituïxen l'objecte de finançament de la mateixa, la quantitat de 2.500.000 pessetes.
  
Fonaments de fet
  
Tenint en compte que la quantitat màxima establida en l'apartat anterior estava prevista en la base sexta de l'ordre de convocatòria per a realitzar la prestació del servei que es finança, a càrrec de la convocatòria citada, durant tot l'exercici de 1999 i tenint en compte que l'inici de l'activitat anava a tindre lloc, segons les sol·licituds presentades, al mes de juny de 1999, mitjançant Resolució de 17 de maig de 1999, de la consellera de Benestar Social, es resolgué la concessió de les ajudes atenent a les sol·licituds presentades pels ajuntaments i repartint les quantitats concedides en funció dels mesos durant els quals s'anava a realitzar la prestació del servei durant l'exercici de 1999.
  
De les quantitats concedides en concepte de subvenció als ajuntaments sol·licitants, l'import total de les quals ascendeix a la quantitat de 5.750.863 PTA, corresponent al finançament del període comprés entre l'1 de juny de 1999 i el 31 de desembre de 1999, queda un crèdit disponible per un import total de 4.249.137 PTA.
  
Fonaments jurídics
  
En virtut de quant antecedeix, vist l'art.47.11 del Decret Legislatiu de 26 de juny de 1.991, pel que s'aprova el text refós de la Llei d'Hisenda pública de la Generalitat Valenciana, en ús de les atribucions concedides per l'article 35 de la Llei 5/1983, de la Generalitat Valenciana, de 30 de desembre, i d'allò que s'ha disposat en la citada Ordre d'1 de març de 1.999, d'esta Conselleria de Benestar Social, a proposta de la Direcció General de la Dona.
  
En virtut de l'exposat anteriorment, resolc:
  
Minorar el crèdit destinat inicialment com a dotació pressupostària en l'ordre de convocatòria d'1 de març de 1999, de la Conselleria de Benestar Social, per al finançament d'ajudes destinades a subvenir a la realització, per part dels ajuntaments de la Comunitat Valenciana, d'activitats d'assessorament i atenció jurídica a la dona, durant l'exercici de 1999, en el marc del Pla d'Igualtat d'Oportunitats del Govern Valencià, en la quantitat de quatre milions dues-centes quaranta-nou mil cent trenta-set pessetes (4.249.137 PTA), quedant els crèdits destinats al finançament de la convocatòria de referència en la quantitat de cinc milions set-centes cinquanta mil vuit-centes seixanta-tres pessetes (5.750.863 PTA.).
  
Contra la present resolució, que posa fi a la via administrativa, podrà interposar-se amb caràcter potestatiu, recurs de reposició davant de l'òrgan que dicta la present resolució, en el termini d'un mes des de l'endemà al de la seua notificació o interposar directament recurs contenciós administratiu davant del Tribunal Superior de Justícia de la Comunitat Valenciana, en el termini de dos mesos a partir de l'endemà de la seua notificació.